Muzokaralarni muvaffaqiyatli olib borishning muhim 4 qoidasi

Siz do‘konda yoqimtoy sotuvchining tabassumi sharofati bilan o‘zingiz uchun umuman keraksiz bo‘lgan buyumni xarid qilgan vaqtingiz bo‘lganmi? Yoki konditsionersiz dimiq xonada o‘tirib, hoziroq muhim qaror qabul qilishingiz kerakligi haqida o‘ylab qolgan vaziyatlar-chi? Va nihoyat, yaxshi umidlar bilan chiqqan uchrashuvingizda bir emas naq uchta xo‘mrayib turgan raqiblaringizga duch kelganingiz-chi? Agar hayotingizda shu va shunga o‘xshagan holatlar bo‘lib o‘tgan bo‘lsa, demak siz muzokaralarda qarshingizdagi odamga ustunlikni qo‘lga olishiga imkon yaratib bergansiz. Munozaralarning jalb qiluvchi o‘yini birinchi qoidasi – hech qachon bunday holatning qayta takrorlanishiga yo‘l qo‘ymaslikdir.

Muzokaralar mobaynida ustunlikni saqlab qolish uchun nima qilish kerak?
Hech qaysi qo‘mondon o‘z qo‘shinini dushmanning taxminiy soni va joyini bilmay turib, hujumga boshlamaydi. Hozirgi qidiruv xizmatlari va ijtimoiy tarmoqlar asrida istalgan kishi haqidagi umumiy ma’lumotlarni topish qiyin ish emas.  Siz uchun va u uchun muhim bo‘lgan omillar haqida aniq tasavvurga ega bo‘lish jarayonni boshqara olishingizga yordam beradi.
Muzokara paytida uning o‘zgarishidan cho‘chimang. Faqat tajribasizlargina bir narsani – kelishuvga barham berishni o‘ylashadi. Ishoning, siz har doim bundan-da ortig‘iga qodirsiz!
Muzokaralar jarayonini boshqarishni o’z qo’lingizga oling. Kelishuvingiz qay yo‘sinda o‘tadi: davra atrofida, restoranda yoki sizning ofisingizda? Agar siz yaqin aloqalar o‘rnatish maqsadida bo‘lsangiz, suhbatdosh bilan yuzma-yuz tarzda gaplasha oladigan sokinroq joyni tanlaganingiz maqsadga muvofiq. Muzokaralarning qancha vaqt davom etishi: siz uni bir kunda yakunlamoqchimisiz yoki sizga jarayonni uzoqroq cho‘zish foydalimi? Tadqiqotlar natijasi shuni ko’rsatadiki, muzokaralarda tashkiliy ishlarni o‘z qo‘liga olgan tomon katta muvaffaqiyatlarga erishadi.
Chunki bir gapni ikki kishi ikki xil tushunishi mumkin. Yozgan gapingizni suhbatdoshingizga o‘qib berib, fikringizni tasdiqlatib boring. Kelishuvga imzo chekmagan bo‘lsa ham, so‘z bilan tasdiqlagani ma’qul, yodingizda bo‘lsin, boshqaruv har doim kelishuvni qog’ozga tushirayotgan shaxs tomonda bo‘ladi.
E’tibor bergan bo‘lsangiz, qoidalarning barchasi muzokaralarga oldindan tayyorlanish bilan bog‘liq. Shunday ekan, uning qanday o‘tishini faqat o‘zingiz belgilaysiz.
Aziz o‘quvchilar, muvaffaqiyatli muzokaralar olib borish bo‘yicha sizda qanday fikrlar bor?